GUÈRRA-E-PATZ-III-WEB	Entre eri corrien tostemps rumors confusi, ja sus era transferéncia de toti eri a cosacs, ja sus ua naua religion que les obligarien a convertir-se, ja sus quinsevolh carta deth Tsar o eth jurament a Pau Petrovic en 1797 (condauen que ja alavetz se les auie autrejat a toti era libertat, mès qu’es senhors les ac auien tornat a trèir) o sus eth tsar Piotr Fiodorovic, que regnarie d’aciu a ueit ans, e en sòn reinatge i aurie libertat entà tot, e víuer serie tan aisit que non aurien cap besonh de leis.